ΓΡΑΠΤΗ ΕΡΩΤΗΣΗ E-1133/00

υποβολή: Bart Staes (Verts/ALE) προς την Επιτροπή

(11 Απριλίου 2000)

Θέμα: Το λευκό βιβλίο για την ασφάλεια των τροφίμων και η Ευρωπαϊκή Υπηρεσία Τροφίμων

Τον Ιανουάριο του 2000 δημοσιεύθηκε το λευκό βιβλίο για την ασφάλεια των τροφίμων (COM(1999)719). Το κεφάλαιο 4 αναφέρεται στη σύσταση μιας Ευρωπαϊκής Υπηρεσίας Τροφίμων (ΕΥΤ), ενώ το κεφάλαιο 5 αφορά το νομοθετικό πλαίσιο για την ασφάλεια των τροφίμων.

Πολλά κράτη μέλη περιέκοψαν δραστικά κατά την περασμένη δεκαετία τα δημόσια κονδύλια για την επιστημονική έρευνα. Έτσι, οι ερευνητές έγιναν εν μέρει εξαρτημένοι από τις εταιρείες για τη χρηματοδότηση των ερευνών τους. Η εξάρτηση αυτή μπορεί να επηρεάσει την αξιοπιστία των ερευνητών και των γνωμοδοτήσεών τους (σημείο 41).

1. Με ποιόν τρόπο θα διασφαλίσει η Επιτροπή την ανεξαρτησία των ευρωπαίων επιστημόνων;

2. Μπορεί η Επιτροπή να δεχθεί την πρόταση περί ορισμού μεγίστου επιτρεπόμενου ορίου ιδιωτικής χρηματοδότησης της επιστημονικής έρευνας; Εάν ναι, με ποιόν τρόπο θα καθορίσει η Επιτροπή αυτά τα μέγιστα ή ελάχιστα όρια ιδιωτικής και δημόσιας αντιστοίχως χρηματοδότησης; Εάν όχι, πιστεύει η Επιτροπή ότι η ιδιωτική χρηματοδότηση δεν επηρεάζει την ανεξαρτησία των επιστημόνων;

Κοινή απάντηση του κ. Byrne εξ ονόματος της Επιτροπής στις γραπτές ερωτήσεις E-1125/00, E-1133/00 και E-1134/00

(21 Ιουνίου 2000)

Το αξιότιμο μέλος του Κοινοβουλίου έθεσε μια σειρά ερωτήσεων σχετικά με την πρόταση της Επιτροπής για τη σύσταση μιας Ευρωπαϊκής Υπηρεσίας Τροφίμων (ΕΥΤ), όπως προβλέπεται στο λευκό βιβλίο για την ασφάλεια των τροφίμων. Στα πλαίσια της διαδικασίας διαβούλευσης, η Επιτροπή απεύθυνε πρόσκληση για τηνποβολή σχολίων επί της πρότασης για την ΕΥΤ, με προθεσμίαποβολής τους έως την 30 Μαρτίου 2000. Η Επιτροπή βρίσκεται αυτή τη στιγμή στο στάδιο αξιολόγησης αυτών των σχολίων, στα πλαίσια της προετοιμασίας της νομοθετικής πρότασης που είχε εξαγγείλει στο λευκό βιβλίο.

Στο λευκό βιβλίοπογραμμίζεται η σημασία της δικτύωσης με τα κράτη μέλη και η ανάγκη στενότερης συνεργασίας με τους εθνικούς οργανισμούς. Επισημαίνεται επίσης ο σημαντικός ρόλος της ΕΥΤ κατά τη συλλογή και την ανάλυση πληροφοριών, που θα της επιτρέψει να ακολουθήσει μια πιο ενεργή προσέγγιση όσον αφορά τον εντοπισμό αναδυόμενων κινδύνων και, όπου είναι δυνατό, την αποφυγή κρίσεων.

Ως επιστημονική συνεργασία ορίζεται η διαδικασία που προβλέπεται από την οδηγία του Συμβουλίου 93/5/ΕΟΚ της 25ης Φεβρουαρίου 1993 για τη συνδρομή και τη συνεργασία των κρατών μελών με την Επιτροπή σχετικά με την επιστημονική εξέταση θεμάτων που αφορούν τα τρόφιμα(1). Πρόκειται για ένα από τα δίκτυα που έχουν δημιουργηθεί στα πλαίσια της κοινοτικής νομοθεσίας για τη συλλογή πληροφοριών ή την παροχή βοήθειας προς την Επιτροπή σε θέματα που αφορούν τα τρόφιμα. Η Επιτροπή εξετάζει τη μελλοντική οργάνωση και χρηματοδότηση αυτών των δικτύων στο πλαίσιο της ΕΥΤ, προκειμένου να εξασφαλιστεί η βέλτιστη αποτελεσματικότητά τους.

Η Επιτροπή έδωσε ιδιαίτερη σημασία στην ανεξαρτησία των επιστημονικών επιτροπών και των μελών τους. Το άρθρο 6(1) της απόφασης της Επιτροπής 97/579/ΕΚ της 23ης Ιουλίου 1997 για τη σύσταση επιστημονικών επιτροπών στον τομέα τηςγείας των καταναλωτών και της ασφάλειας των τροφίμων(2), ορίζει ότι τα μέλη των επιστημονικών επιτροπών οφείλουν να ενεργούν ανεξάρτητα από εξωτερικές επιρροές. Προκειμένου να εξασφαλίζεται αυτή η ανεξαρτησία, τα μέληποβάλουν τρεις χωριστές δηλώσεις σχετικά με οποιαδήποτε συμφέροντα ενδέχεται να θεωρηθούν ότι επηρεάζουν την ανεξαρτησία τους: μια δήλωση συμφερόντων στα πλαίσια της εκδήλωσης ενδιαφέροντος (αίτηση) για να γίνουν μέλη μιας επιστημονικής επιτροπής" μια ετήσια δήλωση συμφερόντων και, σε κάθε συνεδρίαση, μια δήλωση για οποιοδήποτε συμφέρον, ως προς κάθε σημείο της ημερήσιας διάταξης, που θα μπορούσε να θεωρηθεί ότι επηρεάζει την ανεξαρτησία τους. Όπως επισημαίνει η Επιτροπή στην ανακοίνωσή της Για έναν ευρωπαϊκό χώρο στον τομέα της έρευνας(3), οι επενδύσεις, τόσο οι δημόσιες όσο και οι ιδιωτικές, της Κοινότητας στην έρευνα και την ανάπτυξηπολείπονται των αντίστοιχων επενδύσεων των κύριων ανταγωνιστών της. Δεν τίθεται λοιπόν θέμα καθορισμού ορίων όσον αφορά τις δαπάνες για την έρευνα. Οπωσδήποτε, η Ευρωπαϊκή Επιτροπή θεωρεί ότι οι προαναφερθείσες διατάξεις εξασφαλίζουν, σε περίπτωση

σύγκρουσης συμφερόντων, τη διατήρηση της αντικειμενικότητας των επιτροπών. Ουσιαστικά, κάθε επιστημονική επιτροπή αποφασίζει κατά περίπτωση για το βαθμό συμμετοχής κάθε μέλους στις εργασίες. Ένα μέλος που δεν είναι σε θέση να λειτουργήσει ανεξάρτητα δεν θα κληθεί να εκτελέσει χρέη εισηγητή ή προέδρου και δεν θα μπορεί να επηρεάσει τα συμπεράσματα των εργασιών. Οι δηλώσεις συμφερόντων καταγράφονται.

Από το Νοέμβριο του 1997 και μετά, όταν οι επιστημονικές επιτροπές της Ευρωπαϊκής Επιτροπής αναδιοργανώθηκαν στα πλαίσια της κοινής εσωτερικής διαχείρισης, οι γνώμες των επιστημονικών επιτροπών δημοσιοποιούνται στο διαδίκτυο, κατά κανόνα τρεις εργάσιμες ημέρες μετά την έγκρισή τους. Όλες οι γνώμες των επιστημονικών επιτροπών που έχουν εκδοθεί ύστερα από το Νοέμβριο του 1997 είναι διαθέσιμες στον εξυπηρετητή Europa της Ευρωπαϊκής Επιτροπής, στη διεύθυνση:

(http://www.europa.eu.int/comm/dg24/health/sc/index-_en.html).

(1) ΕΕ L 52 της 4.3.1993.

(2) ΕΕ L 237 της 28.8.1997.

(3) COM(2000)6 τελ.